
Εγκαίνια Αθλητικού Μουσείου Μουσικογυμναστικού Συλλόγου ‘’’Άρη’’ Παντελεήμονα 
Τα αποτυπώματα ενός αιώνα, εκθέματα, εικόνες από το παρελθόν και ιστορικές μαρτυρίες, που συνομολογούν την ιστορική παρουσία της ομάδας του Μουσικογυμναστικού Συλλόγου  ‘’Άρη’’ Παντελεήμονα στον οικισμό, είναι συγκεντρωμένα στο ομώνυμο Μουσείο, το οποίο εγκαινιάστηκε, χθες, το πρωί.   
Στο "μπαούλο των αναμνήσεων"  όπως χαρακτηριστικά αναφέρει η Διοίκηση της ομάδας, 
η οποία δημιούργησε το Μουσείο με την ευκαιρία της συμπλήρωσης εκατό χρόνων από την ίδρυση του Άρη Παντελεήμονα, βρίσκονται αντικείμενα ιστορικής και συναισθηματικής αξίας εκτίθενται στις προθήκες βιτρινών, φωτογραφίες της ομάδας κοσμούν τους τοίχους, έγγραφα,εφημερίδες και φύλλα αγώνων βρίσκονται στο "μπαούλο των αναμνήσεων" ενώ οι επισκέπτες θα μπορούν να δουν από κοντά την τελευταία στολή της ποδοσφαιρικής ομάδας όπως και άλλα πολλά ενδιαφέροντα εκθέματα. Το Μουσείο είναι αφιερωμένο στη μνήμη του αείμνηστου ποδοσφαιριστή Αρίστου Φουντουκίδη.  
Ο Δήμος Κιλκίς εκπροσωπήθηκε στα εγκαίνια του Ιστορικού Αθλητικού Μουσείου του Παντελεήμονα από τον δημοτικό σύμβουλο Γιάννη Χατζηαποστόλου. 
